Bakgonagatši, baabi, batho ba selegae le badiri ba maanotshepedišo, go ya ka kelo ye nngwe, ba ka huetša dintšhwa tša CBNRM ka ditsenelo tša bona le ka ditiro tša bona tša tshepedišo le maano a go šoma. Eupša bogolo bja seo se diregago ka go CBNRM bo ka godimo ga taolo ya bakgathatema ba selegae (ditiragalo tša ka ntle go Lepokisi la II). Mehlala ye ya tlahlo e ikemišeditše go thuša bakgathatema ba CBNRM (ditšhaba, bakgonagatši, le badiri ba maanotshepedišo) go diriša ka botlalo dintlha tša CBNRM tše ba ka di huetšago, le go kgotlelela ditiragalo tša ka ntle tšeo ba nago le khuetšo ye nnyane ya tšona goba tšeo ba sa kgonego go di huetša. Ye ke peakanyokakaretšo yeo e bontšhago tšeo motšweletši a akanyago go di tšweletša polaseng ya gagwe lebakengtelele - lebaka la mengwaga ye mehlano le go feta. Mohlala: o akanya go tšweletša dibjalo mašemong a dihektare tše 500 ka ngwaga, diruiwa tša nama phulong ye a nago le yona, le dikgogokgadika (broilers).